Diari Oficial de la Generalitat Valenciana


Sumari del DOGV 8910, del 22-09-2020 (2020/7473)

RESOLUCIÓ de 14 de setembre de 2020, de la directora gerent del Consorci Hospital General Universitari de València, sobre delegació d'exercici de competències en el seu cap del Servei Econòmic Administratiu.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8910

Data del DOGV
:   22-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7473


Data del document
:   14-09-2020

Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ de 14 de setembre de 2020, de la directora gerent del Consorci Hospital General Universitari de València, sobre delegació d'exercici de competències en el seu cap del Servei Econòmic Administratiu. [2020/7473]  
El 28 de desembre de 2019 es va publicar en el Boletín Oficial del Estado el Reial decret 749/2019, de 27 de desembre, pel qual es va aprovar el Reglament de funcionament de l'Inventari d'Entitats del Sector Públic Estatal, Autonòmic i Local (Invente), en el qual es desenvolupen les seues funcions, estructura, funcionament i efectes, d'acord amb les línies enunciades en els articles 82 i 83 de la Llei 40/2015, d'1 d'octubre, del règim jurídic del sector públic, i es configura Invente-Registro com un registre públic administratiu en el qual s'inscriurà qualsevol acte que tinga incidència en l'inventari del sector públic institucional (SPI) definit en l'article 2 de l'esmentada Llei 40/2015, d'1 d'octubre, del règim jurídic del sector públic. La sol·licitud d'inscripció en aquest registre públic, la realitzarà el titular del màxim òrgan de direcció de cada entitat, segons es regula en l'article 16 del mencionat Reial decret.  
L'article 21 dels Estatuts refosos del Consorci Hospital General Universitari de València (CHGUV), aprovats per Resolució de 14 de juliol de 2017 (DOGV 8090, 24.07.2017), estableixen la Direcció Gerència com l'òrgan executiu i directiu del Consorci.  
L'article 9 de la Llei 40/2015, d'1 d'octubre, de règim jurídic del sector públic, estableix que els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents, o en els organismes públics o entitats de dret públic vinculades o dependents d'aquelles.  
  
Atesa l'habilitació que em confereix la normativa exposada, i amb la finalitat d'atendre el que es disposa en el Reial decret 749/2019, de 27 de desembre, pel qual es va aprovar el Reglament de funcionament de l'Inventari d'Entitats del Sector Públic Estatal, Autonòmic i Local (Invente), resolc:  
  
Primer. Delegació de competència  
Delegar en el cap del Servei Econòmic Administratiu la competència per a la inscripció de qualsevol acte que siga preceptiu en compliment del Reial decret 749/2019, de 27 de desembre, pel qual es va aprovar el Reglament de funcionament de l'Inventari d'Entitats del Sector Públic Estatal, Autonòmic i Local (Invente).  
Els actes i resolucions que s'adopten en l'exercici de les competències delegades per aquesta resolució indicaran expressament aquesta circumstància mitjançant l'esment d'aquesta resolució i de la seua data de publicació en el Boletín Oficial del Estado, en compliment del que es disposa en l'article 9.3 de la Llei 40/2015, d'1 d'octubre, de règim jurídic del sector públic, i es consideraran dictades per l'òrgan delegant.  
  
Segon. Revocabilitat de la competència delegada  
La competència delegada en la present resolució serà revocable en qualsevol moment per la Direcció Gerència del Consorci Hospital General Universitari de València, de conformitat amb l'article 9.6 de la Llei 40/2015, d'1 d'octubre.  
  
Tercer. Avocabilitat de la competència delegada  
La Direcció Gerència del Consorci Hospital General Universitari de València podrà reclamar per a si, de conformitat amb l'article 10 de la Llei 40/2015, d'1 d'octubre, la competència delegada en aquesta resolució.  
  
Quarta. Eficàcia de la delegació de competència  
La present resolució farà efecte l'endemà de la seua publicació en el Diari Oficial de la Generalitat Valenciana.  
  
València, 14 de setembre de 2020.- La directora gerent del CHGUV: María Inmaculada Renart López.